CELEX: 62014TN0698
Language: sl
Date: 2014-09-19 00:00:00
Title: Zadeva T-698/14: Tožba, vložena 19. septembra 2014 – European Dynamics Luxembourg in Evropaïki Dynamiki/Komisija

15.12.2014   
            
            
               SL
            
            
               Uradni list Evropske unije
            
            
               C 448/28
            
         Tožba, vložena 19. septembra 2014 – European Dynamics Luxembourg in Evropaïki Dynamiki/Komisija
   (Zadeva T-698/14)
   (2014/C 448/37)
   Jezik postopka: grščina
   
      Stranke
   
   
      Tožeči stranki: Dynamics Luxembourg SA (Ettelbrück, Luksemburg) Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnik: V. Christianos, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za ničnega razglasi sklep Evropske komisije DIGIT/R/3/MB/pt 2431467 (2014) z dne 11. julija 2014, s katerim je Komisija v vprašljivem postopku oddaje naročila ponudbo tožečih strank za lot 1 uvrstila na četrto mesto;
            
         
               —
            
            
               za ničnega razglasi sklep Evropske komisije DIGIT/R/3/MB/pt 2703722 (2014) z dne 31. julija 2014, s katerim je Komisija v vprašljivem postopku oddaje naročila izključila ponudbo tožečih strank za lot 2;
            
         
               —
            
            
               za ničnega razglasi sklep Evropske komisije DIGIT/R/3/MB/pt 2711165 (2014) z dne 31. julija 2014, s katerim je Komisija v vprašljivem postopku oddaje naročila ponudbo tožečih strank za lot 3 uvrstila na tretje mesto;
            
         
               —
            
            
               Komisiji naj se naloži, da tožečim strankam nadomesti škodo na podlagi izgubljene priložnosti zaradi neuvrstitve na prvo mesto v zvezi s tremi loti okvirnega sporazuma v višini 800.000 EUR za lot 1, 400.000 za lot 2 in 200.000 EUR za lot 3, skupaj z obrestmi od objave sodbe; in
            
         
               —
            
            
               Komisiji naloži plačilo stroškov tožečih strank.
            
         
      Tožbeni razlogi in bistvene trditve
   
   Tožeči stranki trdita, da je treba izpodbijane sklepe, s katerimi je Komisija zavrnila njene ponudbe v okviru javnega razpisa DIGIT/R2/PO/2013/029 – ESP DESIS III za tri različne projekte (lote), razglasiti na nične na podlagi člena 263 PDEU, zaradi kršitve prava Unije, zlasti pa iz naslednjih razlogov:
   
               1.
            
            
               Prvi tožbeni razlog: Komisija naj bi kršila dolžnost utemeljitve, ker ni podala zadostne utemeljitve v zvezi s tehnično ponudbo tožečih strank.
            
         
               2.
            
            
               Drugi tožbeni razlog: Komisija naj bi kršila finančno uredbo, uredbo o njenem izvajanju, kakor tudi pravila razpisnih pogojev glede vprašanja neobičajno nizkih ponudb.
            
         
               3.
            
            
               Tretji tožbeni razlog: Komisija naj bi kršila temeljno načelo proste konkurence, ker naj bi postavila zavezujoče zahteve glede oddaje ponudb, njihovim ponudnikom pa ni dopustila, da bi prosto oblikovali finančne ponudbe, da bi bila s finančnega vidika izbrana najboljša ponudba.